**Výzva na predkladanie ponúk za účelom zistenia predpokladanej hodnoty zákazky:**

Identifikačné údaje verejného obstarávateľa:

*Názov organizácie:* ***CULTUS Ružinov, a.s.***

*Sídlo organizácie:* *Ružinovská 28, 820 09 Bratislava*

*IČO : 35874686*

*DIČ :*

*Kontaktná osoba: Peter Valúch*

*Kontaktná adresa:*

*mobil: +421903 388 757*

*E-mail: peter.valuch@cultusruzinov.sk*

*Adresa: Ružinovská 28, 820 09 Bratislava*

*(ďalej len ,,verejný obstarávateľ“)*

1. **Predmet obstarávania:**

***Realizácia schodiska Spoločenského domu Trávniky.***

Uvedenú požiadavku Vám predkladáme v súlade s ustanovením § 6 zákona č. 343/2015 Z. z. o verejnom obstarávaní v znení neskorších predpisov (ďalej len zákon), **za účelom zistenia predpokladanej hodnoty zákazky.**

1. **Druh zákazky:** stavebná práca.
2. **Hlavný predmet a doplňujúce predmety zo Spoločného slovníka obstarávania (CPV):**

45000000-7, 45100000-8, 45200000-9.

Predmetom zadávanej zákazky je kompletné odstránenie konzoly pozdĺž celej terasy, taktiež s odstránením celej schodiskovej časti a tiež posledného a prvých dvoch polí terasy.

Zvyšných 10 polí, ktoré ostanú pôvodné je nutné sanovať, po otryskaní pieskom alebo štrkom sa

odstráni krycia vrstva výstuže. Odstránené prvé dva polia a schodisko sú navrhnuté ako nové konštrukcie - vid. výkresová časť. Vytvoria sa nové základy a po odkopaní jestvujúcich základov sa navrhnú úpravy tvaru základov a prípadné zmeny prepojenia cez vlepovanú výstuž. Prepojenie s pôvodnou konštrukciou sa bude realizovať cez vlepovaciu výstuž. Nové zábradlie je navrhnuté z oceľovej konštrukcie, madlo a stĺpiky dimenzie Jakel 60/60/4 v rastri 2,00m. Výplň zábradlia je navrhnutá z pásoviny 30/15 mm a guľatiny 15mm. Kotvenie zábradlia je navrhnuté cez lepené kotvy HIT – HY 200 z bočnej strany, kotvy 4xM12(8.8) + jedna kotva z hornej strany do dosky M12 (8.8). Povrchová úprava jednotlivých prvkov zábradlia je navrhnutá piesková farba RAL 7004 signal grey.

Práce je potrebné vykonaťv zmysle priloženej projektovej dokumentácie a technickej správy, ktoré sú prílohou tejto výzvy.

Podmienky na vykonávané práce s ohľadom na splnenie zákonných noriem sú špecifikované v technickej správe a projektovej dokumentácii, ktoré sú súčasťou tejto výzvy v prílohe.

Všetky vykonávané práce a použité materiály musia spĺňať príslušné technické normy.

1. **Obhliadka miesta**

Vzhľadom na ustanovenie § 21 zákona pre kvalifikované vypracovanie cenovej ponuky sa záujemcom odporúča vykonať obhliadku miesta dodania predmetu zákazky, resp. pre riadne určenie konečnej a celkovej ceny je obhliadka miesta nevyhnutná. Obhliadku je si možné dohodnúť s kontaktnou osobou Peter Valúch, na tel. čísle 0903 388 757, e-mail: peter.valuch@cultusruzinov.sk. Náklady spojené s obhliadkou v plnej miere znáša záujemca.

1. **Miesto a termín plnenia predmetu zákazky:**

Miesto plnenia: vonkajšie schodisko Spoločenského domu Trávniky, Nevädzová 4, 821 01 Bratislava, katastrálne územie Ružinov, parc. č. 15537/16.

1. **Financovanie predmetu zákazky:** rozpočet verejného obstarávateľa
2. **Lehota na predloženie ponuky: 03.08.2020 do 14.00 hod.**
3. **Spôsob predloženia ponuky:** E-mailom na e-mailovú adresu: jana.jakubkovic@cultusruzinov.sk

Ponuky sa predkladajú v slovenskom jazyku.

Ponuku je potrebné predložiť s nacenením jednotlivých položiek osobitne v zmysle priloženého výkazu - výmeru.

 Uchádzač uvedenie cenu nasledovne:

* cena spolu v Eurách bez DPH
* osobitne výška DPH v Eurách
* cena spolu v Eurách s DPH
* ak uchádzač nie je platca DPH, túto skutočnosť výrazne vyznačí.

Cena musí obsahovať všetky náklady spojené s dodaním predmetu zákazky v zmysle predloženej projektovej dokumentácie, vrátane materiálu, práce, dovozu materiálu a odvozu odpadu.

 Verejný obstarávateľ vyžaduje predložiť ponuku na celý predmet zákazky.

Prílohy:

* + - 1. Opis a špecifikácia predmetu zákazky – výkaz výmer, technická správa a projektová dokumentácia.

V Bratislave, dňa 22.07.2020

 ----------------------------------------

 Ing. František Fabián, MBA

 predseda predstavenstva

 ----------------------------------------

 člen predstavenstva